Zatvoreni mješoviti investicioni fond

sa javnom ponudom ,,Invest nova fond''

a.d. Bijeljina u likvidaciji

Broj: SK-II-00/2018

Datum: 13.08.2018. godine PRIJEDLOG

Na osnovu članova: 23., 30. 76. Zakona o investicionim fondovima (Službeni glasnik Republike Srpske broj: 92/06 i 82/15), člana 4. tačka 3. Pravilnika kojim se utvrdjuje postupak, troškovi i rokovi likvidacije investicionih fondova (Službeni glasnik Republike Srpske broj: 9/10), članova:22. i 28. Statuta društva za upravljanje investicionim fondovima „Invest nova“ ad Bijeljina i članova: 29. i44. Statuita zatvorenog mješovitog investiciono fonda sa javnom ponudom „Invest nova fond“ ad Bijeljina, skupština akcionara zatvorenog mješovitog investicionog fonda sa javnom ponudom „Invest nova fond“ ad Bijeljina u likvidaciji usvaja

ODLUKU O POKLONU AKCIJA

I

Zatvoreni mješovoti investicioni fond sa javnom ponudom „Invest nova fond“ ad Bijeljina u likvidaciji (u daljem tekstu: ZMIF u likvidaciji) poklanja 311.306 redovnih akcija emitentu ODP „Konfekcija“ P.O. Srbinje (oznake: 1058312).

Učinjenim poklonom ZMIF u likvidaciji vrši povrat navedenih akcija iz svoga portfelja emitentu ODP „Konfekcija“ P.O. Srbinje.

II

ZMIF u likvidaciji poklanja 42.615 redovnih akcija emitentu ODP „Transport“ Ugljevik (oznake: 1151720).

Učinjenim poklonom ZMIF u likvidaciji vrši povrat navedenih akcija iz svoga portfelja emitentuODP „Transport“ Ugljevik.

III

Ovlašćeni knjigovođa društva za upravljanje će, na osnovu ove odlukeiz imovine ZMIF-a u likvidaciji izvršiti otpis: 311.306 redovnih akcija emitenta ODP „Konfekcija“ P.O. Srbinje i 42.615 redovnih akcija emitenta ODP „Transport“ Ugljevik.

Otpis navedenih akcija iz imovine ZMIF-a u likvidaciji će se izvršiti u roku od 15 dana od dana donošenja ove odluke.

IV

Društvo za upravljanje će, nakon otpisa akcija navedenih emitenata iz portfelja ZMIF-a u likvidaciji, Centralnom registru hartija od vrijednosti ad Banja Luka (u daljem tekstu: CRHOV) uputiti zahtjev za njihovo brisanje iz imovine fonda.

V

Odluka stupa na snagu sljedećeg dana od dana donošenja.

OBRAZLOŽENJE

Direkcija za privatizaciju državnog kapitala u Republici Srpskoj (u daljem tekstu: Direkcija) je vodila aktivnosti privatizacije državnog kapitala u Republici Srpskoj, u skladu sa Zakonom o privatizaciji državnog kapitala u preduzećima sve do 2005. godine, kada je ove poslove preuzela Investiciono razvojna banka Republike Srpske ad Banja Luka (u daljem tekstu: IRB RS), kao pravni sljedbenik Direkcije.

Direkcija je u postupku provođenja privatizacije objavila Listu državnih preduzeća, u koja su privatizacioni investicioni fondovi, sa sjedištem u Republici Srpskoj, mogli ulagati prikupljene vaučere.

Društvo za upravljanje je, u ime i za račun privatizacionog investicionog fonda sa javnom ponudom „Invest nova fond“ ad Bijeljina,u periodu ulaganja vaučera u državna preduzeća sa objavljene Liste preduzeća, određen broj vaučera uložio u preduzeća:ODP „Konfekcija“ P.O. Srbinje i ODP „Transport“ Ugljevik.

Uprave navedenih preduzeća nisu u zakonskim rokovima izvšile upis statusnih promjena preduzeća u registarskim sudovima.

Ova preduzeća iz navedenog razloga nisu upisana u registar emitenata, kod Komisije za hartije od vrijednosti (u daljem tekstu: KHOV RS), tako da njihove akcije nisu registrovane u CRHOV, i kako iste nisu dobile lokalne oznake CRHOV ih je vodio pod gore navedenim brojevima.

Akcije ovih preduzeća nisu nikada listirane na Banjalučkoj berzi, tako da se njima nikada do sada nije trgovalo.

PIF „Invest nova fond“ ad Bijeljina, kao i transformisani fondovi: ZIF „Invest nova fond“ ad Bijeljina, ZMIF „Invest nova fond“ ad Bijeljina u preoblikovanju i ZMIF „invest nova fond“ ad Bijeljina u likvidaciji su akcije ovih preduzeća imali u svome portfelju, ali su one od početka obračunavanja neto imovine fonda, pa do danas vrednovane sa 0,00 KM po akciji.

Ovlašćeni predstavnik društva za upravljanje je u prethodnim godinama pokušao pronaći odgovorna lica u ovim preduzećima, ali u Srbinju fizički nije postojalo preduzeće ODP „Konfekcija“P.O. Srbinje, i u Ugljeviku fizički nije postojalo preduzeće ODP „Transport“ Ugljevik.

Provjerom kod registarskog suda u Trebinju i kod registarskog suda u Bijeljini smo utvrdili da u ovim sudovima nije izvršeno ni jedno usklađivanje i upis ovlašćenih lica za zastupanje preduzeća, i da do dana današnjeg niko od zainteresovanih nije pokrenuo postupke stečaja i likvidacije ovih preduzeća.

U skladu sa navedenim činjenicama, Upravni odbor društva za upravljenje utvrđuje prijedlog Odluke o poklonu akcija, i isti upućuje skupštini akcionara ZMIF-a u likvidaciji na odlučivanje, iz razloga što procjenjuje da je povrat ovih akcija njihovim emitentima jedini način da se završi postupak likvidacije ZMIF-a u likvidaciji.

Nakon donošenja odluke od strane skupštine akcionara ZMIF-a u likvidaciji, društvo za upravljanje će ovlašćenom knjigovodji fonda dati nalog da se akcije navedenih preduzeća otpišu iz imovine ZMIF-a u likvidaciji, nakon čega će CRHOV-u biti dostavljanii zahtjevi za njihovo brisanje iz imovine fonda.

Odluku dostaviti:

* Komisiji za hartije od vrijednosti Republike Srpske,
* Ovlašćenom knjigovođi Fonda,
* Centralnom registru hartija od vrijednosti kao depozitaru Fonda
* A / A

PREDSJEDNIK

UPRAVNOG ODBORA

Srđan Stanojević